Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: kiegészített 1991. évi XXV. törvény 27. §-ának (3) — a II/2.
Paragraph Index: 704

kiegészített 1991. évi XXV. törvény 27. §-ának (3) — a II/2. földalapra vonatkozó — bekezdése alapján, az őt megillető kárpótlási jegyekkel és/vagy banki letéti igazolással minden kárpótlásra jogosult részt vehet. Meghatalmazással árverező személy esetében a fenti igazolásokat — a meghatalmazó nevére kiállítva — az adatfelvételnél be kell mutatni. Az árverésen mezőgazdasági vállalkozást támogató utalványal tulajdont szerezni nem lehet. Az árverésen való részvétel jogosultságát igazolni kell; a jogosultságot igazolni nem tudó személyt az árverésen való részvételből ki kell zárni. Figyelmeztetés A Figyelmeztetés szövege megegyezik a II/1. földalapnál írottakkal. Központi Kárrendezési Iroda 1998/39. szám Sorszám: 4. A pénzügyminisztertől A tőkepiac fejlesztését célzó tanulmány készítését szolgáló, Világbank által kezelt japán segélyre vonatkozó Levél-egyezmény Akar László Államtitkár Úrnak Pénzügyminisztérium Budapest Magyarország Tárgy: A tőkepiac fejlesztésére szolgáló japán segély No. TF029317 Tisztelt Uram! A Nemzetközi Újjáépítési és Fejlesztési Bank (a Bank) nevében fordulok Önhöz, hogy jelezzem, a Bank, mint a Japán által rendelkezésre bocsátott segélyalapok kezelője kész egy maximum harminckilencmillió-kilencszázezer japán jen (39 900 000 JPY) összegű segélyt nyújtani a Magyar Köztársaság (a Kedvezményezett) számára. A Segély a Kedvezményezett pénzügyi támogatás iránti kérésére, a jelen Levél-egyezményben meghatározott célokra és feltételekkel kerül megadásra. A Kedvezményezett egyetértésének alulírott megerősítésével kijelenti, hogy felhatalmazással rendelkezik a Segélyre vonatkozó szerződés megkötésére és a Segély összegének a meghatározott célokra a meghatározott feltételek szerinti lehívására. Kérjük, hogy a fentiekre vonatkozó egyetértésüket a jelen Levél-egyezmény mellékelt példányának aláírásával, keltezésével és részünkre történő visszajuttatásával a Kedvezményezett nevében erősítsék meg. Jelen Levél-egyezmény az Önök által ellenjegyzett példánynak a Bank általi kézhezvételével, az ellenjegyzés keltével lép majd hatályba. Tisztelettel, A Nemzetközi Fejlesztési és Újjáépítési Bank részéről: Johannes Linn alelnök, Európai és Közép-Ázsiai Régió Egyetért: A Magyar Köztársaság részéről: Akar László s. k., poltitikai államtitkár Dátum: 1997. május 30. Melléklet A Segély céljai, kikötései és feltételei

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes